CELEX: 52004PC0335
Language: sk
Date: 2004-04-28
Title: Návrh  rozhodnutia Rady o pozícii, ktorú má prijať Spoločenstvo v Asociačnej rade ustanovenej Európskou dohodou medzi Európskymi spoločenstvami a ich členskými štátmi na jednej strane a Poľskom na strane druhej, ktorá sa týka sporu v súvislosti s výkladom uplatňovania článku 10 ods. 4 a článku 25 Európskej dohody so zreteľom na právne predpisy Poľska, vzťahujúce sa na pevné stanovenie cien farmaceutických výrobkov (nariadenie ministra financií o zavedení povinnosti uplatňovať úradné rozpätia a zásady pevného stanovenia cien pri predaji dovážaných hotových liekov, sér, vakcín a antikoncepčných prostriedkov z 31. marca 2000) [SEK (2004) 494]

KOMISIA EURÓPSKYCH SPOLOČENSTIEV

                                                    Brusel 28.04. 2004
                                                    KOM (2004) 335 konečné znenie

                                            Návrh

                                   ROZHODNUTIA RADY

        o pozícii, ktorú má prijať Spoločenstvo v Asociačnej rade ustanovenej Európskou
       dohodou medzi Európskymi spoločenstvami a ich členskými štátmi na jednej strane
      a Poľskom na strane druhej, ktorá sa týka sporu v súvislosti s výkladom uplatňovania
     článku 10 ods. 4 a článku 25 Európskej dohody so zreteľom na právne predpisy Poľska,
     vzťahujúce sa na pevné stanovenie cien farmaceutických výrobkov (nariadenie ministra
     financií o zavedení povinnosti uplatňovať úradné rozpätia a zásady pevného stanovenia
           cien pri predaji dovážaných hotových liekov, sér, vakcín a antikoncepčných
                                  prostriedkov z 31. marca 2000)

                                    (predložený Komisiou)

                                       [SEK (2004) 494]

SK                                                                                           SK
 ---pagebreak---                                                 ODÔVODNENIE

     Európska komisia a jej členské štáty zastávajú názor, že existuje spor s Poľskom v súvislosti
     s výkladom uplatňovania článku 10 ods. 4 a článku 25 Európskej dohody medzi Európskymi
     spoločenstvami a ich členskými štátmi na jednej strane a Poľskom na strane druhej,
     schválenej    rozhodnutím       Rady    a Komisie     (1993/743/ES,      ESUO,     Euratom)
     z 13. decembra 19931, so zreteľom na právne predpisy Poľska, vzťahujúce sa na pevné
     stanovenie cien farmaceutických výrobkov (nariadenie ministra financií o zavedení povinnosti
     uplatňovať úradné rozpätia a zásady pevného stanovenia cien pri predaji dovážaných
     hotových liekov, sér, vakcín a antikoncepčných prostriedkov z 31. marca 2000).

     Spor vyplýva zo sťažností zo strany farmaceutického priemyslu dovážajúceho do Poľska,
     ktorý sa obáva hrozby obrovských pokút a príkazov na úhradu, ktoré by mu boli uložené
     za údajné porušenie týchto právnych predpisov.

     Európske spoločenstvo a jeho členské štáty sa domnievajú, že skoršie právne predpisy Poľska,
     vzťahujúce sa na pevné stanovenie cien farmaceutických výrobkov, boli diskriminačné voči
     dovážaným výrobkom, a preto boli v rozpore s článkom 10 ods. 4 Európskej dohody
     a predstavovali porušenie článku 25 tejto dohody, pretože komplikovali obchod medzi
     Poľskom a Spoločenstvom.

     Na rozdiel od pozície Európskeho spoločenstva a členských štátov považuje Poľsko svoje
     skoršie právne predpisy vzťahujúce sa na pevné stanovenie cien farmaceutických výrobkov
     za nediskriminačné a nie v rozpore s článkom 25 Európskej dohody. Zdá sa, že Poľsko je
     pripravené uplatniť opatrenia ukladajúce pokuty kvôli údajnému porušeniu týchto právnych
     predpisov. Tieto opatrenia by sa uplatňovali v súvislosti s výsledkami prešetrovaní, ktoré sa
     viedli vo vzťahu k rôznym dôležitým farmaceutickým spoločnostiam (a ktoré sa týkajú
     obdobia od 1. mája 2000 do 9. apríla 2002) a mohli by mať pre príslušné spoločnosti EÚ
     závažné finančné dôsledky.

     Európske spoločenstvo a jeho členské štáty sú pevne presvedčené, že existuje dostatočný
     základ na vyjadrenie toho, že správanie Poľska v tejto záležitosti v súvislosti s jeho skoršími
     právnymi predpismi je v rozpore s článkom 25 Európskej dohody.

     Útvary Komisie vyvinuli značné úsilie v rámci asociačného výboru a prostredníctvom listov
     ako aj na stretnutiach na najvyššej úrovni pri naliehaní na poľskú vládu, aby prehodnotila
     svoju pozíciu a jednoznačnom zabezpečení dodržiavania Európskej dohody v plnom rozsahu.
     Nezdá sa však, že by bola poľská vláda v tomto smere ochotná prijať nejaké záväzky.

     Komisia odporučila predsedníctvu Rady, aby túto vec postúpilo Asociačnej rade ES – Poľsko
     podľa článku 105 Európskej dohody, s cieľom urovnať spor rozhodnutím, a ak je to
     nevyhnutné, začať arbitrážne konanie. Z tohto dôvodu sa navrhuje, aby Rada prijala návrh
     na rozhodnutie Asociačnej rady.

     1
            Ú. v. EÚ L 348, 31.12.1993, s. 1.

SK                                                   2                                                 SK
 ---pagebreak---                                                    Návrh

                                             ROZHODNUTIA RADY

        o pozícii, ktorú má prijať Spoločenstvo v Asociačnej rade ustanovenej Európskou
       dohodou medzi Európskymi spoločenstvami a ich členskými štátmi na jednej strane
      a Poľskom na strane druhej, ktorá sa týka sporu v súvislosti s výkladom uplatňovania
     článku 10 ods. 4 a článku 25 Európskej dohody so zreteľom na právne predpisy Poľska,
     vzťahujúce sa na pevné stanovenie cien farmaceutických výrobkov (nariadenie ministra
     financií o zavedení povinnosti uplatňovať úradné rozpätia a zásady pevného stanovenia
           cien pri predaji dovážaných hotových liekov, sér, vakcín a antikoncepčných
                                  prostriedkov z 31. marca 2000)

     RADA EURÓPSKEJ ÚNIE,

     so zreteľom na Európsku dohodu medzi Európskymi spoločenstvami a ich členskými štátmi
     na jednej strane a Poľskom na strane druhej, a najmä na jej článok 105,

     keďže:

     (1)      Európska dohoda2 ustanovuje pridruženie medzi Európskymi spoločenstvami a ich
              členskými štátmi na jednej strane a Poľskom na strane druhej. V článku 105 sa uvádza
              postup urovnovávania akýchkoľvek sporov, ktoré sa týkajú uplatňovania alebo
              výkladu Európskej dohody.

     (2)      Európske spoločenstvo a jeho členské štáty sa domnievajú, že skoršie právne predpisy
              Poľska, vzťahujúce sa na pevné stanovenie cien farmaceutických výrobkov, boli
              diskriminačné voči dovážaným výrobkom, a preto boli v rozpore s článkom 10 ods. 4
              Európskej dohody.

     (3)      Európske spoločenstvo a členské štáty sa domnievajú, že skoršie právne predpisy
              Poľska, vzťahujúce sa na pevné stanovenie cien farmaceutických výrobkov,
              predstavovali porušenie článku 25 Európskej dohody, pretože komplikovali obchod
              medzi Poľskom a Spoločenstvom.

     (4)      Keďže skoršie právne predpisy boli nahradené prijatím nového cenového režimu
              (Zákon o cenách z 5. júla 2001), Európske spoločenstvo a jeho členské štáty zastávajú
              názor, že uplatňovanie opatrení ukladajúcich pokuty za údajné porušenie právnych
              predpisov, ktoré boli diskriminačné a ktorými sa porušovala Európska dohoda, je
              nepriateľné.

     (5)      Útvary Komisie opakovane žiadali poľské orgány, aby objasnili svoje zámery
              v súvislosti s finančnými dôsledkami prešetrovaní, ktoré sa viedli vo vzťahu k rôznym

     2
              Ú. v. EÚ L 348, 31.12.1993, s. 1.

SK                                                  3                                                 SK
 ---pagebreak---             dôležitým farmaceutickým spoločnostiam, a ktoré sa týkajú obdobia od 1. mája 2000
            do 9. apríla 2002.

     (6)    Pozícia, ktorú Poľsko prijalo, priviedla Komisiu k presvedčeniu, že poľská vláda by
            neváhala uplatniť opatrenia ukladajúce pokuty za údajné porušenie právnych
            predpisoch vzťahujúcich sa na pevné stanovenie cien farmaceutických výrobkov,
            v súvislosti s výsledkami uvedených prešetrovaní s možnými finančnými dôsledkami
            pre príslušné hospodárske subjekty.

     (7)    Nezdá sa, že by bola poľská vláda ochotná prijať záväzky na jednoznačné
            zabezpečenie dodržiavania Európskej dohody v plnom rozsahu.

     ROZHODLA TAKTO:

                                           Jediný článok

     S cieľom urovnať spor v súvislosti s výkladom uplatňovania článku 10 ods. 4 a článku 25
     Európskej dohody so zreteľom na právne predpisy Poľska, vzťahujúce sa na pevné stanovenie
     cien farmaceutických výrobkov (nariadenie ministra financií o zavedení povinnosti
     uplatňovať úradné rozpätia a zásady pevného stanovenia cien pri predaji dovážaných
     hotových liekov, sér, vakcín a antikoncepčných prostriedkov z 31. marca 2000), postúpi
     Spoločenstvo záležitosť Asociačnej rade ustanovenej Európskou dohodou medzi Európskymi
     spoločenstvami a ich členskými štátmi na jednej strane a Poľskom na strane druhej.

     Pozícia, ktorú má Spoločenstvo v Asociačnej rade prijať, je založená na návrhu rozhodnutia
     pripojeného k tomuto rozhodnutiu.

     V Bruseli […]

                                               Za Radu
                                               predseda

SK                                               4                                                SK
 ---pagebreak---                                             PRÍLOHA

                                               Návrh

                 ROZHODNUTIE ASOCIAČNEJ RADY ES – Poľsko č. .../2004,
       týkajúce sa sporu v súvislosti s výkladom uplatňovania článku 10 ods. 4 a článku 25
       Európskej dohody so zreteľom na právne predpisy Poľska, vzťahujúce sa na pevné
        stanovenie cien farmaceutických výrobkov (nariadenie ministra financií o zavedení
       povinnosti uplatňovať úradné rozpätia a zásady pevného stanovenia cien pri predaji
             dovážaných hotových liekov, sér, vakcín a antikoncepčných prostriedkov
                                          z 31. marca 2000)

     ASOCIAČNÁ RADA,

     so zreteľom na Európsku dohodu medzi Európskymi spoločenstvami a ich členskými štátmi
     na jednej strane a Poľskom na strane druhej, najmä na jej článok 105,

     keďže:

     (1)      Asociačná rada po preskúmaní tvrdenia Európskeho spoločenstva, že skoršie právne
              predpisy Poľska, vzťahujúce sa na pevné stanovenie cien farmaceutických výrobkov,
              boli považované za diskriminačné voči dovážaným výrobkom, a preto boli v rozpore
              s článkom 10 ods. 4 Európskej dohody a že okrem toho predstavovali porušenie
              článku 25 Európskej dohody, pretože komplikovali obchod medzi Poľskom
              a Spoločenstvom, dospela k záveru, že tvrdenie je odôvodnené, a preto

     ROZHODLA TAKTO:

                                              Článok 1

     Poľsko neuplatní žiadne opatrenia ukladajúce pokuty za údajné porušenie diskriminačných
     a porušujúcich právnych predpisov vzťahujúcich sa na pevné stanovenie cien farmaceutických
     výrobkov (nariadenie ministra financií o zavedení povinnosti uplatňovať úradné rozpätia
     a zásady pevného stanovenia cien pri predaji dovážaných hotových liekov, sér, vakcín
     a antikoncepčných prostriedkov z 31. marca 2000) v súvislosti s výsledkami prešetrovaní,
     ktoré sa viedli vo vzťahu k rôznym dovážajúcim farmaceutickým spoločnostiam, a ktoré sa
     týkajú obdobia od 1. mája 2000 do 9. apríla 2002.

                                              Článok 2

     Toto rozhodnutie nadobúda účinnosť prvým dňom mesiaca nasledujúceho po jeho prijatí.

     Uplatňuje sa od 1. apríla 2004.

     V Bruseli […]

     Za Asociačnú radu
     predseda

SK                                               5                                                SK